Den første af de 11 nye borgmester blev fundet i Brønderslev. Navnet er velkendt for Brønderslev Kommunes borgere, for der er tale om et genvalg til Venstres Mikael Klitgaard. Med 10 mandater til Venstre blev partiet ikke det største i det nye byråd, men med opbakningen på plads fra Konservative og Dansk Folkeparti kunne Mikael Klitgaard tælle til 14, og flertallet var på plads. Mikael Klitgård gav håndtryk til partifæller og modstandere efter nyheden kom ud, men han var ikke færdig med at arbejde. Han vil nemlig gerne sikre sig en bred konstituering og har derfor efterfølgende holdt møder med Borgerlisten og Socialdemokratiet. Du kan gense TV2 Nords livedækning af valgaftenen i Brønderslev herunder.
Med hjælp fra Dansk Folkeparti og Konservative sikrede Venstres Mikael Klitgaard sig fire år mere som borgmester.